రజినీకాంత్ రాజకీయాల్లోకి వస్తాను అంటేనే తమిళనాడు ఉలికి..ఉలికి పడుతోంది. తమిళుడివే కానప్పుడు.. ఇక్కడెలా పోటీ చేస్తావంటూ కోలీవుడ్లోని తోటి నటులే అవహేళన చేస్తూ మాట్లాడుతున్నారు. కమల్ హాసన్ లాంటి పెద్ద స్టార్ హీరో కూడా రజినీపై విమర్శలు గుప్పించారు. తాజాగా కోలీవుడ్ టాప్ డైరెక్టర్ భారతీ రాజా కూడా రజినీపై విమర్శలు గుప్పించారు. విమర్శలనే కన్నా బూతులు వాడాడంటే బాగుంటుంది. ఎందుకంటే రజినీపై ఆయన చేసిన వ్యాఖ్యలు అలాంటివి మరి. దిగజారిపోయి అత్యంత నీచమైన వ్యాఖ్యలు చేశారు భారతీరాజా. ఫిల్మ్ డైరెక్టర్లు చెన్నైలోని ప్రెస్ క్లబ్లో ఏర్పాటు చేసిన విలేకరుల సమావేశంలో ఆయన అన్న మాటలకు అక్కడకు వచ్చిన వారంతా నిశ్చేష్టులయ్యారు. వాస్తవానికి మే 17న మెరీనా బీచ్లో ఈలం వార్ బాధితులకు నివాళిగా సంస్మరణ సభను ఏర్పాటు చేశారు. ఆ సభను భగ్నం చేసిన పోలీసులు ఆ ఉద్యమానికి ఆద్యుడైన తిరుమురుగన్ గాంధీని అరెస్ట్ చేశారు. అతడిని అరెస్టు చేసినందుకు గానూ పోలీసులపై మండిపడిన భారతీరాజా.. రజినీపై అసభ్య వ్యాఖ్యలు చేశారు. తమిళులు కాని వారు తమపై పెత్తనం చెలాయించాలని చూస్తున్నారన్న భారతీరాజా.. ఆ వ్యాఖ్యలను మరింత అసభ్యంగా మార్చేశారు. ‘‘తమిళులకు మంచి నేతలు లేరని వారంటున్నారు. తద్వారా వారొచ్చి మమ్మల్ని ఏలాలని చూస్తున్నారు. సరే.. మా తమిళులకు మంచి నేతలే లేరనుకుందాం. మరి, మీరొచ్చి ఏం చేస్తారు..? నా భార్య గర్భవతి కాలేదని చెప్పి నా బిడ్డకు తండ్రి అవ్వడానికి నువ్వెవరు? ఏ విషయంలోనైనా భాగం అడగొచ్చు. కానీ, నా పడకలోనూ భాగం కావాలని డిమాండ్ చేస్తే ఎలా ఇస్తాను?’’ అంటూ నీచమైన కామెంట్ చేశారు భారతీరాజా. ఆయన అలా అనేసరికి అక్కడున్న వారంతా ఒక్కసారిగా షాక్కు గురై మిన్నకుండిపోయారు. విమర్శలు చేస్తే చేయొచ్చేమోగానీ, మరీ ఇంత నీచంగా మాట్లాడడమేంటంటూ కోలీవుడ్ వర్గాలు కూడా బాహాటంగానే చర్చించుకుంటున్నాయి.
rajineekant rajakeeyaalloki vastaanu antene tamilanadu uliki..uliki padutondi. tamiludive kaanappudu.. ikkadela poty chestavantu kolivudloni thoti natule avahelana chestu maatlaadutunnaaru. kamal hasan lanti pedda star heero kuudaa rajineepai vimarsalu guppinchaaru. taajaagaa kolivud tap director bhaaratii raja kuudaa rajineepai vimarsalu guppinchaaru. vimarsalane kanna boothulu vadadante baguntundi. endukante rajineepai aayana chesina vyaakhyalu alantivi mari. digajaaripoyi atyanta neechamaina vyaakhyalu chesaru bharatiraja. fillm directorlu chennailooni press klablo erpaatu chesina vilekarula samavesamlo aayana anna maatalaku akkadaku vachina vaarantaa nischeshtulayyaaru. vaastavaaniki mee 17na merina beechlo eelam war baadhitulaku nivaaligaa samsmarana sabhanu erpaatu chesaru. aa sabhanu bhagnam chesina poliisulu aa udyamaaniki aadyudaina tirumurugan gaandheeni arest chesaru. atadini arestu chesinanduku gaanuu polisulapai mandipadina bharatiraja.. rajineepai asabhya vyaakhyalu chesaru. tamilulu kaani vaaru tamapai pettanam chelaayinchaalani chustunnaranna bharatiraja.. aa vyaakhyalanu marinta asabhyamgaa maarchesaaru. ‘‘tamilulaku manchi nethalu lerani vaarantunnaaru. tadwara vaarochi mammalni elalani chustunnaru. sare.. maa tamilulaku manchi nethale leranukundam. mari, meerochi yem chestaaru..? naa bharya garbhavati kaaledani cheppi naa biddaku tandri avvadaaniki nuvvevaru? e vishayamloonainaa bhagam adagochu. cony, naa padakaloonuu bhagam kaavaalani demand cheste ela istaanu?’’ antuu neechamaina comment chesaru bharatiraja. aayana alaa anesariki akkadunna vaarantaa okkasariga shaakku gurai minnakundipoyaaru. vimarsalu cheste cheyochemogani, mari inta neechamgaa matladadamentantu kolivud vargaalu kuudaa baahaatamgaane charchinchukuntunnaayi.